સમાજમાં દિવસે ને દિવસે બાળગુનાખોરીનું પ્રમાણ આશ્ર્ચર્યજનક રીતે વધી રહ્યું છે તે આપણા સૌ માટે એક ચિંતાનો વિષય છે. આ એક મોટું દૂષણ છે જે ભવિષ્યની પેઢીને ભરખી જાય છે. આજનું બાળક આવતીકાલના ભારતનું ભવિષ્ય છે. એને ગુનાખોરીની ખાઈમાં પડતાં અટકાવવાની જવાબદારી માત્ર મા-બાપ, શિક્ષક, મિત્રો કે સગા-સંબંધીઓની નથી પરંતુ સમાજના એક એક નાગરિકે એ ધ્યાન રાખવાનું છે કે સમાજનો કોઈપણ બાળક આ પ્રકારની ગુનાઈત પ્રવૃત્તિ કરવા પ્રેરાઈ નહીં. આજના બાળકને આપણે સૌ સાથે મળીને એક એવું વાતાવરણ પૂરું પાડીએ કે જેનાથી તે આવી પ્રવૃત્તિઓથી દૂર રહે. આ આવરણકથામાં બાળકો શા માટે ગુનાખોરી તરફ ધકેલાઈ છે તે અને ગુનાખોરી તરફથી તેમને પાછા વાળવાના મુદ્દાઓની વિશદ છણાવટ કરી છે. આ બધા જ મુદ્દાઓ ધ્યાનમાં રાખી આપણે સૌ સાથે મળી આજના બાળકના ભવિષ્યને ઉજ્જ્વળ બનાવીએ - તેને ગુનાખોરી તરફ ધકેલાતા અટકાવીએ અને ઉજ્જ્વળ ભારતનું નિર્માણ કરીએ.